เรื่องร้องเรียน: ร้านตัดผม ตั้งอยู่ที่อาคาร 200/47 ซอยแจ้งวัฒนะ 10 แขวงทุ่งสองห้อง เขตหลักสี่ ตั้งลำโพงอยู่หน้าร้าน เปิดเพลงเสียงดังรบกวน เกิดขึ้นมานานแล้ว เคยงดเว้นไปช่วงนึง ปัจจุบัน 16/8/2566 18.52 น. กลับมาทำพฤติกรรมเดิมซ้ำใหม่
การดำเนินการของเจ้าหน้าที่: #ตรวจสอบเรื่องร้องเรียน #ฝ่ายสิ่งแวดล้อมและสุขาภิบาลและฝ่ายเทศกิจ เจ้าหน้าที่เข้าตรวจสอบสถานที่ถูกร้องเรียน โดยได้เข้าตรวจแนะนำสถานประกอบการจำนวน  2 แห่ง คือ 1. ร้านตัดผม ตั้งอยู่อาคารเลขที่ 200/47 ซอยแจ้งวัฒนะ10 แขวงทุ่งสองห้องเขตหลักสี่ มีลำโพงตั้งวางอยู่หน้าร้าน ขณะตรวจสอบไม่พบการเปิดเพลงเสียงดัง ทั้งนี้ เจ้าหน้าที่จึงได้แนะนำเจ้าของร้านตัดผมให้แก้ไขทันทีมิให้ผู้พักอาศัยบริเวณใกล้เคียงได้รับความเดือดร้อนรำคาญ  2. ร้านอาหาร ชื่อหลงลับแล พบเปิดเป็นร้านอาหาร ตั้งอยุ่เลขที่ 200/113 ซอยแจ้งวัฒนะ10 แขวงทุ่งสองห้องเขตหลักสี่ ขณะตรวจสอบไม่พบการเปิดเพลงและเล่นดนตรี เจ้าหน้าที่จึงได้ออกแบบตรวจแนะนำห้ามให้มีการแสดงดนตรีโดยเด็ดขาด จนกว่าจะได้รับอนุญาตจากเจ้าพนักงานท้องถิ่น และอยู่ระหว่างดำเนินคดีฐานประกอบการโดยไม่ได้รับอนุญาตจากเจ้าพนักงานท้องถิ่น   ทั้งนี้ จักได้ติดตามผลการแก้ไขปัญหาต่อไป และขอความร่วมมือผู้ร้องแจ้งหมายเลขโทรศัพท์ติดต่อเพื่อประสานแก้ไขปัญหาต่อไป
ความเห็นของผู้แจ้ง: ขอบคุณเจ้าหน้าที่ทุกท่านที่ไม่ส่วนร่วมและเร่งมือแก้ไขปัญหา เพื่อช่วยเหลือบรรเทาความเดือดร้อนของประชาชนอย่างเต็มที่
พื้นที่: แขวงทุ่งสองห้อง เขตหลักสี่ กรุงเทพมหานคร